Meter Toolbar/hr



Traka s mjerilima prikazuje glasnoću zvuka koji se snima ili svira u djelu. Njim možete lako provjeriti obrezuje li se zvuk koji se snima ili uređuje što dovodi do izobličenja.
 * [[Image:MeterInActionGood.png|Traka s mjerilima]]
 * zeleni redak pokazuje razinu sviranja, a crveni razinu snimanja. L je lijevi kanal, a D desni.

Razina sviranja
Razina sviranja predočuje glasnoću svih zapisa vašega djela, odnosno glasnoću djela (smjese), a na nju utječe i klizač pojačanja.

Klizač izlaza na traci s klizačima ne utječe na mjerila za sviranje - jedina je uloga mjerila predodžba glasnoće zvuka djela kakvom će biti ako djelo izvezete.

Razina snimanja
Kad izaberete željenu ulaznu napravu u traci za naprave, poslužite se ulaznim klizačem na traci s klizačima za prilagođivanje razine snimanoga zvuka. U gornjoj slici, plave crtice u crvenom mjerilu prikazuju najveću dosegnutu vršnu razinu koja otprilike iznosi -6 dB. To je zgodna razina za snimanje jer poslije daje prostora u nadvršju za uređivanje. U nekim slučajevima ulazni klizač ne će biti vidljiv, kao što je opisano na stranici trake s klizačima. U tom ćete slučaju morati uporabiti ulazni klizač (ili kakav god upravljač) vaše zvučne kartice ili računalnoga sustava za postavljanje razine snimanja u Audacityju.

Nadzor
Prije snimanja dobro je ispitati ispravnost ulazne razine. Ako se poslužite Nadzorom ne ćete morati snimiti nov zapis pa ga izbrisati, a njim možete i provjeriti snimate li iz željenoga izvora. Nadzor uključujete i isključujete ovako:
 * Lijevi klik na crveno mjerilo za uključivanje. Još jedan za isključivanje.
 * Stisnite na trokutić za otvaranje padalice. Izaberite "počni nadzirati" ili "prestani nadzirati".

Što crtice i redci znače?

 * Slika sadrži engleske kratice.
 * [[Image:MeterInActionClippingAnnotated3.png|Mjerila s crticama za obrezivanje]]


 * CR: Tekuća razina RMS: Prikazuje prosječnu razinu zvuka te je izravno ovisna o svijetloplavoj amplitudi mora.
 * CP: Tekuća vršna razina: Prikazuje trenutačnu vršnu razinu zvuka i izravno je ovisna o tamnoplavoj amplitudi mora.
 * RP: Nedavna vršna razina: Prikazuje najvišu razinu dosegnutu par sekundi unatrag. Nestane poslije sviranja ili snimanja ili ako lijevokliknete na crveno mjerilo.
 * MP: Najveća vršna razina: Prikazuje najveću vršnu razinu dosegnutu tijekom cijele izvedbe. Ostane prikazana poslije izvedbe, a ukida se pri novom sviranju ili snimanju ili ako lijevokliknete na crveno mjerilo.
 * Clip: Upozorenje obrezivanja: Najdalja crvena crtica koja se prikaže čim četiri ili više uzoraka prijeđu granicu. Čim se crtica pojavi, ostaje dok se ne pokrene druga radnja (ili lijevoklikne na mjerilo). One ne prikazuju trenutačno obrezivanje, već povremeno i mjestimično obrezivanje.

Ako želite naći obrezana mjesta, uključite Prikaži > Prikaži obrezano ili izvedite Prouči > Nađi rezove....

Mjerilni kanali

 * Pri sviranju mono zapisa, Audacity šalje zvuk u lijevi i desni zvučnik. Dakle, ako ostavite klizač nagiba na traci za zapis netaknutim, oba kanala imat će jednake retke. Ako nagnete sviranje na jedan kanal, drugi će kanal imati manji redak.
 * Ako postavite snimanje u monu (primjerice, mikrofonom) samo će lijevi kanal bilježiti djelatnost.

Usidrivanje i preuvećavanje
Kao i sve druge trake, traka s mjerilima odsidriva je, ali se može i preuvećati (promijeniti veličinu) što omogućuje istančaniji pogled na mjerila.

Za preuvećanje stisnite desni rub i povucite. Za odsidrivanje stisnite lijevi rub, za premještanje povucite, a za usidrivanje na novo mjesto pustite traku kad se pojavi plavi trokutić.

Primjeri:

Padalica
Padalica omogućuje mijenjanje smjera mjerila, mjerne jedinice i više. Možete ju otvoriti desnim stiskom na mjerilo ili stiskom na trokutić uprt prema dolje.

Isključenje i nadzor

 * Isključi/Uključi mjerilo: naravno, uključuje i isključuje mjerilo. Isključeno je mjerilo posivljeno.
 * Počni/Prestani nadzirati (samo crveno mjerilo): započinje i prekida nadzor ulaza. To se može napraviti i lijevim stiskom na mjerilo.

Smjer mjerila

 * Vodoravni prikaz: zadan je način prikaza.
 * Okomiti prikaz: zgodan je samo ako povećate traku s mjerilima.

Mjerna jedinica

 * 0-1: prikazuje mjerilo u linearnoj ljestvici gdje je najveća neobrezana vrijednost 1.0.
 * dB: prikazuje mjerilo u logaritamskoj ljestvici gdje je najveća neobrezana vrijednost 0 dB. To je zadan način prikaza jer bolje obuhvaća sve frekvencije. Najmanja vrijednost na ljestvici postavljiva je na postavkama sučelja.

Postavke

 * Postavke: otvara pričalicu za postavke u kojoj se postavlja stopa osvježivanja. Veća stopa brže osvježuje mjerila. Prevelika stopa može usporiti rad na slabijim računalima.